BOZKY NA DOBRÚ NOC

Najkrajšia hra na dobrú noc, ktorú jednoducho musíte mať!!! Taká jednoduchá, krásne zbližujúca a zábavná. Vaše dieťa ju bude milovať práve tak ako vy! A odteraz sa už do postieľky bude len tešiť!

VEK: 3-6 ROKOV

HRÁČI: 2 (1 HRÁČ, 1 KTORÝ HRU VEDIE)

HRA OBSAHUJE: 32 KARIET, 2 POSTAVIČKY, 1 POSTIEĽKA

CIEĽ HRY: Nazbierať čo možno najväčšie množstvo kartičiek predtým, ako nájdete tieto 3 karty: “vankúšik”, “ perinka” a “macko mojkáčik”

PRAVIDLÁ HRY:

Dieťa si vyberie jednu z dvoch postavičiek (chlapčeka alebo dievčatko) a uloží ju na mäkkú postieľku do krabičky.( Druhú postavičku položíme nabok, nebudeme ju potrebovať.)

Rodič (vodca) zamieša karty a podá kôpku dieťatku. (Karty smerujú lícom nadol.) Dieťa otáča kartičky jednu po druhej. Jednotlivé kartičky predstavujú rozličné činnosti (bozky, šteklenie, pesničku…)…, ktoré si dieťatko užije neskôr. Ale pozor! Kôpka obsahuje aj kartičky so slniečkami, podľa toho koľko slniečok je zobrazených na kartičke, toľko kariet musí odložiť dieťa nabok (Odkladá bokom zároveň aj danú slniečkovú kartu.)

Ak dieťa odkryje kartu s vankúšikom, dá ju postavičke pod hlavu, kartou s perinkou ho zakryje a kartičku s mackom mojkáčikom dá vedľa postavičky, alebo na jeho prikrývku. Akonáhle dieťa pozbiera všetky tieto karty hra končí.

Potom dá drobec všetky nazbierané karty rodičovi(vodcovi) a zábava začína. Rodič karty jednu po druhej otáča a odmení dieťa všetkým, čo jednotlivé karty predstavujú (bozky, pesnička, pošteklenie, Eskimácky bozk, húkanie sovy atď.-viď index) A keď sa už minú všetky karty, povieme postavičke dobrú noc, otočíme ju na stranu so zatvorenými očkami a všetci môžeme ísť spať.

Dobrú noc!